
ato 


Hello! You're looking at lipu tenpo, a magazine written in Toki Pona. 
Maybe you're new and want to know more about this language. Great! 
This page hopes to answer some of your questions. 


What is Toki Pona? 

Toki Pona is an elegant minimal language. It was created by the 
Canadian linguist Sonja Lang in 2001. It has only got 14 letters and 
about 130 words. 


Why would I learn Toki Pona? 

Despite how tiny the language is, it is still possible to describe any 
concept with it. This might fascinate you. Maybe you just want to take 
a break from the complex world we live in. Or perhaps you just want 
to talk to your friends without others knowing what you’re saying. 


How can | learn Toki Pona, and where can | use it? 

There is the official book: Toki Pona: The Language of Good by Sonja 
Lang. It teaches how to use Toki Pona. Sonja made a Toki Pona 
Dictionary too. There are also several free online courses. You can 
find Toki Pona groups and learning resources on tokipona.org, the 


official website, as well as on our own website: liputenpo.org. I 
Do you want to contribute? All text and images in this 

That's great! You can join us on document are licenced under 
liputenpo.org. We communicate a CC BY-SA 4.0 licence, unless 

in a Discord server. indicated otherwise. 

sina wile pali tawa lipu tenpo la sina wile pana anu ante e ijo pi 

o tawa lipu liputenpo.org - lon lipu ni la o lon nasin - nimi nasin 
ona la sina ken tawa ma mi - jan li lon poka pi ijo ni la o lon ona - 
pali li toki lon ona - sina kama tawa ijo ali ante pi lipu ni la 


lon kulupu la ni li pona a: o lon nasin CC BY-SA 4.0 - 


lipu tenpo 


nanpa jan 


Cd 


Jan pali 


jan Alonola + soweli Eli + jan Kapesi Pake kulupu 


+ jan Kasape + jan Ke Tami + jan Kuku 
+ jan Lapate + sama Natanale li toki. 


jan Kasape + jan Ke Tami + jan Siwa li alasa pilin 


e pakala toki. 
jan Alonola + jan Ke Tami li sitelen. 
jan Simo li sitelen e sitelen sinpin. 


jan Kasape li sijelo e lipu. 
sona 


jan Alipi + jan Alonola + jan Sonatan 
li lawa e kulupu. 


musi 


o kama pona 
lon lipu tenpo! 
sina jan ala jan? 
o pilin e ijo jan 
kepeken lipu ni. 
ona li jo e toki 
jan tan jan toki. 


suli la jan Alonola 
li wile sona e ni: 
jan en soweli 

li ante ala ante? 
jan Ke Tami 

li toki kin e tenpo 
kulupu suli 

lon ma tomo Pelin. 


Ny 


o lukin e toki 
mute pona 

o musi kepeken 
lipu tenpo! 


- Jan Sonatan 


ma Pelin la jan kulupu 
li mute ala mute? 


jan en soweli 
li ante ala ante? 


sitelen pona 
o lon ala nasin Juniko 


kalama ala 


jan Panini 


jan poka mi li tawa 
jan Ulise 

toki suwi 

tenpo jan tu tu 
toki insa olin 


o moli ala tawa 
pimeja pona tenpo 


seme li mi 


kijetesantakalu o 


lipu ni li tan kulupu 


lipu tenpo e.V. - 


kulupu ni li lon ma Aken : 


ona li lon ma Tosi : 


mi pana e lipu ni 


lon tenpo nanpa 2024 - 


musi : 15 


seme li mi 


tan jan Alonola 


= jan li alasa e mi 
taso mi ala soweli 
sina sona ala e mi 


la mi moku li moli 


mi kama suli lon ma 
taso mi kasi ala 
sina moku e mi la 


moku ni li ilo unpa 


telo mute li kama anpa 
palisa mi li kama tan ma 
sijelo mi li awen lon ma 


lawa mi li sama sike a 


kijetesantakalu o 


tan jan Ke Tami 


14 - musi 


= o pana pona tawa mi 

o pana pona tawa sina 

o pana pona tawa ona 

o pana pona tawa soweli 

e o o o pana pona tawa akesi 

toki INSa olin O pana pona tawa waso 
o pana pona tawa kala 
tan sama Natanale Èd ai ANA pp! 

o pana pona tawa kasi 

O pana pona tawa ma 

o pana pona tawa ale 

o toki insa e ni lon tenpo mute 

o open e pilin sina tawa pona 

pona li kama insa sina 

pona sina li tawa ale 


ni li pali kasi pi pilin pona 


: ni li toki insa olin I 
o moli ala 
tawa pimeja 
pona tenpo! 
tan jan Kapesi Pake 
=» o moli ala tawa pimeja pona tenpo. o moli ala tawa pimeja pona tenpo. 


majuna? o seli, o pakala e tenpo suno pini. i , tt lug 

jan pi suwi ala, pi moli lukin o, 

o utala, utala tan moli suno. NI , 
oko pimeja o pona, o sama mun seli, 


tenpo pini la, jan li sona e pona pi pimeja o utala, utala tan moli suno. 


tenpo. - | ~= 
W | l sina lon sewi pi nena ike, mama mije mi o. 
taso, nimi ona li wawa suno ala la, ali , | | 
l No o pakala, o sewi e mi kepeken telo oko seli. 
o moli ala tawa pimeja pona tenpo. Taas 
o moli ala tawa pimeja pona tenpo. 


jan mute pona, pi telo pini, li pana e telo pi o utala, utala tan moli suno. I 
oko suno. 


ken la, lon telo la, ijo ona li tawa musi. 


1 . . 
N open tan jan Silan Toma; 
o utala, utala tan moli suno. p J 


ante toki tan jan Kapesi Pake 


jan nasa li kama li kalama e suno. zie alan fesa nala? 


tenpo kama la, sona ona li apeja? kin. 
3 “apeja” li pilin ike tan ni: sina ike 


kulupu : 3 


ma Pelin la jan kulupu 


li mute ala mute? 


tan Jan Ke Tami 


=» ala. ona li mute mute tu anu sama! lon. 


ma li sike sin e suno la mi wile kama sin 
e kulupu lon ma Elopa. tenpo poka li tenpo 
nanpa tu wan la kulupu li suli sin li musi a 


lon insa lawa Pelin pi ma Tosi. 


Open tenpo 

mute suli li kama la, pakala wan li suli: ilo 
mute pi pali esun li pakala la jan mute li ken 
ala kepeken ilo tawa lon kon. jan tu wan 

li kama tan ma weka. jan wan li kama lon 
tenpo ante. jan ante li kama kepeken nasin 
ante. jan nanpa pini li kama lon tenpo pini 
taso. ike a. taso suli la, ona li kama, li lon 
poka mi. mi olin e jan kulupu. jan wan 

li kama sona toki pi kulupu ni lon tenpo 
suno pini wan taso! jan li kepeken toki pi 
kulupu ni lon ma Pelin, li kama kulupu lon 
tenpo mute la jan sin ante kin li kama sona 


e ni, li ken kama lon kulupu ona a! 


taso mi seme lon kulupu suli ni? mi toki 


mute a. mi musi. mi pilin kulupu. open la, mi 
wile tawa lon ma kasi. mi kama sona e mi 
mute, mi toki musi, mi lukin e kasi. mi pini 
la, mi wile moku kulupu. mi tawa tomo 
moku la mi toki e kulupu pi lipu tenpo 

e nasin ona. jan mute li kama jo e lipu tenpo 
kasi kin. ona li pona tawa lukin li pona lon 


luka. 


tenpo seli tawa 

tenpo suno ni li tenpo suli kulupu. ale 
kulupu anu sama li lon. mi wile kama sona 
ema e tenpo ona e tomo ona. pona la, jan 
Tamalu en jan Simiman li toki sona lon insa 
ma la mi kute e toki sona ona li kama sona. 
ijo wan li ike e musi: suno li wawa, li seli 
emae mi. mi tawa suli kin. ni li weka 


ewawa mi a. 


mi wile weka a tan suno. mi tawa ma kasi 
musi. ko ma en ijo musi en jan lili tawa li lon 


ona, taso suli la supa pona li lon. miken = 


4 - kulupu 


lape e sijelo lon ona. kin la mi kama jo 

e palisa kule. kepeken ona la kulupu 

li sitelen e sitelen kule tawa supa ma. jan 
lili tu en jan suli wan li kama wile sona 

e sitelen. jan li toki e sitelen mi e toki mi 


tawa ona. a, sona sin. 


seli li kama lili. pona. jan li wile pana e lipu 
lili tawa tomo pi ma weka la mi ken e ni. lipu 
lili li sama mani tawa lipu pi ma weka la, mi 
pana e lipu lili mani pi sitelen pona tawa jan 


mute. 


mi wile pana e toki pi jan kulupu tawa ilo 
mi. mi pana e ijo ken tawa lipu mi la mi ken 
toki tawa jan mute lon tenpo kama. ilo mi 
li awen e toki kalama la, mi ken pana e ona 


tawa ale pi wile kute. 


tenpo seli lape 

seli li awen a, li suli. ala kulupu li wile 
tawa a. mi awen lon ma kasi lon pimeja 
kasi. moku pi mute pona en telo pi mute 
pona li lon. jan Tepo en jan Kasape en mi 
Ke Tami li kama e kulupu lon poka. kulupu 
li sike suli wan la ale li ken lukin e mi tu 


wan. ni la mi ken pana e sona pi luka pona. 


luka pona li seme. jan mute li toki la ona 

li kepeken kalama uta. taso ale ala li ken 
kute pona anu kalama pona. nasin toki ante 
li lon a. kepeken kalama ala la toki jan li ken 
kepeken luka li ken kepeken sijelo kepeken 
tawa. tenpo suli pi kulupu ni la mi toki 
kepeken kalama uta. taso tenpo pi pana 
sona la kulupu li kama sona e nasin toki 


kepeken kalama ala. 


pona suli la jan sona Lakuse li pana e nasin 
pi pana sona, e lipu nasin kin tawa mi. 
nasin pona a. mi kama pana e ijo mute tawa 
sona kulupu. taso sona li awen ala awen? 
awen! tenpo pi pana ala la jan li awen 
kepeken luka pona, li awen wile sona, 

li awen ken toki kepeken kalama ala. ni 


li pona wawa tawa mi. 


musi suli la mi tu e kulupu. kulupu wan 

li lukin. kulupu ante li pali. pali ona la ona 

li lukin e lipu, li toki sama jan pi lipu ni, 

li tawa sama jan pi lipu ni. nimi pi lipu musi 
ni li “mijomi telo”. ona li nasa musi la, mi 
mu mute tan ona. musi ante la kulupu li mu 
musi pi wan kulupu. mi awen e mu mute lon 
ilo mi. a, taso seli li lape e mi ale la, ijo suli 


ante li lon ala. 


pini tenpo 

pini la, kulupu li kama lili. jan mute li pali 
anu tawa. taso jan ante li awen, li mute pi 
suli pona. mi alasa e poki Tona. ona li pan 
poki, li jo e ijo soweli, e kili mute, e ko telo 
namako lon insa, li tan a ma ni lon toki pi 
jan mute. mi kama lukin e tomo esun suwi 
tu, e tomo pi sitelen musi nasa, e tomo suli 
pi kulupu oko. tenpo pini la, ma Tosi li tu la, 
ma Tosi suli en ma Tosi lili li lon. ma lili la, 
kulupu li wile lawa wawa e jan ona la ona 

li oko e ona. pilin pi kulupu ike oko la, jan 
ike li ken lon ale a. ni la, mi kama sona 

e tenpo ona, e ilo oko ona, e len ona, 

e nasin len ona. ni li ijo nanpa pini tawa mi 
wan. mi tan ma kulupu la mi pilin wile pi 
kulupu sin a. mi wile lon kulupu lon tenpo 
ante kin! I 


pali ona li pali ona; pali mi li pali mi. 


o lukin e telo suli. o lukin e ilo telo. 
kon suli li lon len ona. o lukin e telo 
suli pimeja. jan ale mi pi ilo telo o! 


tenpo pini la sina pali, sina utala, 


sina lukin insa, sina ni ale lon suno pona 
lon kon ike kin. tenpo ni la, sina en mi 
li majuna. a tenpo suli la, jan li ken pona, 


li ken awen pali. moli li pini ale; ni li lon. 


taso lon li awen la, mi ken ijo suli a. 
tenpo pini la, mi ale li utala e sewi; 
o pali e ijo pi suli sama! suno li musi 


lon kiwen pi telo suli; tenpo suno li kama pini. 


mun suli li tawa sewi; telo suli li mu sama 
kalama uta mute. o kama, pona o! mi ken alasa 
ema sin. tenpo li awen. o open a! o awen anpa 


lon telo monsuta, o utala e ona. ni li wile mi: 


mi o tawa telo weka, suno pi kama anpa o lon monsi. 
ni la, mi ken moli pona. ken la telo linja wawa li pana e mi 
tawa ma lili suwi pi telo suli. ma ni la, mi ken lukin 


e jan Akile suli. tenpo pini ante la, mi sona e ona. 


mute li weka, taso mute li awen. ken la, 
mi ken ala tawa e ma e kon sewi kepeken 
wawa mi majuna—taso mi awen mi. pilin suli 


li weka wawa tan tenpo, li awen wile suli ni a: 


o alasa, o lukin, o jo, o pini ala lon tenpo ale. I 


tenpo tan jan Kapesi Pake 


Ja n sitelen li tan jan Ke Tami 


1 
tu tu * toki open li tan jan Wilijan Pula Je; 


ante toki li tan jan Kapesi Pake 


musi : 13 


< jan sijelo li utala. 
sijelo la, jan li anpa. 
utala sin li tan pilin. 
pona insa o pini kin. 
jan li utala e lawa, 
la olin ali o ala. 
utala sewi li open. 


ni la, pini jan o awen. I 


12 - musi 


Jan Ulise! 
tan jan Lapate 


1 toki Ulysses, tan jan Tenison 
(Alfred Lord Tennyson) 


toki suwi 


tan jan Kuku 


=> pona tawa sina, 


pona tawa jan, 

pona ala tawa lawa, 
jan li wile e pan. 

jan li wile e pan, 

la lawa o pana e ona. 
lawa li pana ala, 


la ona li ike a. 


jan li wile e pan. 
jan li jo ala. 

jan li jo ala, 

la ona li utala. 

jan li utala, 

la jan mute li moli. 


moli la lawa li kama jo e mani. 


=> mi jan lawa pi pali lili, li lon poka pi seli pini, 


li lon nena mute lete, li lon poka pi meli majuna, 
li pana e toki lawa tawa jan monsuta la, lili li kama. 


jan ni li awen e mani, li lape, li moku, li sona ala e mi. 


mi ken ala pini e tawa, mi wile moku ale e lon. 
lon poka pi jan pona anu lon taso la, tenpo ale 
li pona a tawa mi, li ike a kin: mi lon ko pi poka telo 


anu lon telo pimeja pi kon wawa la, 
mi kama nimi suli tawa jan pi ma ale. 


pilin mi li ken ala lape la, mi tawa ale, li lukin e mute, 
li sona e mute: e ma tomo, e nasin jan, e kon ma, 
e kulupu lawa, e mi suli a pi ale ni. mi utala pi 


wawa nasa lon supa lete pi ma tomo Toja. 


mi kama lukin e ijo mute a; ona ale li kama mi. 
taso mi lukin e mute la, mi awen lukin e ma sin: 
mi tawa la, pini ona kin li awen weka tan mi. a mi 


o awen ala, o pini ala, o moli ala tan pali ala, o suno! 


insa kon en weka kon li ken ala ale tawa jan! 
tenpo en tenpo li lili ike a! tenpo lili li kama tawa mi. 
mi ken awen e tenpo lili a tan moli pi pini ala la, 


ona li ken kama e ijo sin. sike suno tu wan la, 


mi len e mi e kon mi majuna pi wile wawa la, 
ni li apeja. wile seme a? wile pi alasa sona. 
mun lili li kama anpa lon selo telo. sama la, 


mi wile tawa weka tan ma pi sona jan. 


ni li jan lili mi. ni li jan Telemako mi. 
tawa ona la, mi pana e palisa lawa e ma lili ni 
pi telo suli. mi olin e ona. wawa pi nasa lili la, 


mi weka la, ona li wile pali, li ken pona e 


jan ni pi lawa ala, li ken nasin e ona 
tawa pona tawa pali, li pilin apeja ala, 
li wile ala kama ike lon pali pi kulupu jan, 


li suwi tawa ale, li olin e sewi pi tomo mi. 


Jan en soweli 
li ante ala ante? 


tan jan Alonola 


= soweli li seme? soweli li ken kalama li ken 


tawa li ken moku li ken mama e soweli sin. 
soweli li pakala la ken la ona li ken ala 
kalama li ken ala tawa li ken ala moku li ken 
ala mama e soweli sin. mi la nimi «soweli» 
li jo e kon tu: kon nanpa wan la akesi en 
kala en pipi en waso li soweli. kon nanpa tu 
la akesi en kala en pipi en waso li soweli 
ala. ken la ni li lon tan ni: soweli meli li ken 
pana e telo mama tawa soweli lili li jo e len 
li tawa lon ma. mi wile kepeken e kon nanpa 
wan: akesi en kala en pipi en waso li soweli. 
taso mi sona ala e ni: jan li soweli ala 


soweli? 


jan li ken kalama li ken tawa li ken moku 

li ken mama e soweli sin. ni la ona li soweli 
anu seme? o awen! ken la jan li toki e ni: jan 
li soweli ala tan ni: jan li pilin. soweli li pilin 
ala. taso nasin ni li ike tawa mi tan ni: nimi 
pi ijo tu li ken nimi wan. tomo en poki 

li poki. jan en soweli li soweli. kili en moku 
li moku. nimi nanpa tu li nimi kulupu. nimi 
kulupu li nimi pi ijo mute. o lukin: nimi 
«moku» li nimi kulupu. kili en pan li moku. 
ni la nimi «kili» en nimi «pan» li lon kulupu 
pi nimi «moku». moku en kiwen en palisa 

li ijo. nimi ale ni li lon kulupu pi nimi «ijo». 
mi ken toki kin e ni: moku li kili. taso mi ken 
ala toki e ni: moku ale li kili. moku li nimi pi 


kon suli. kili li nimi pi kon lili. 


pilin : 5 


tenpo ni la mi sona e ni: jan li soweli. 
pona a! taso soweli ale li jan ala. tan seme? 
toki kama la mi kepeken e nimi «soweli» pi 


kon ni: soweli ni li jan ala li soweli ante: 


jan mute li toki e ni: soweli li pilin ala. taso 

ona li pilin. ken la ona li pilin ala sama 

sina, taso ona li pilin a. lon la soweli li sona 
ala e ijo mute. ona li sona ala e toki pi 

ilo sona, a a a. taso jan mute li sona ala kin. 
ante la jan lili li pilin lili kin. sona la 

jan lili en soweli li sama mute. ni la jan lili 


li soweli ala soweli? 


mi la ante suli ni li lon: jan li sona e ni: mi 
mi. (ken la) soweli li sona ala e ni. jan 

li lukin e ona lon sinpin pi lukin sama la ona 
li sona e ni: sitelen lon sinpin ni li mi. 
soweli mute li lukin e ona lon sinpin pi lukin 
sama la ona li pilin e ni: sitelen ni li soweli 
ante. nasa! taso soweli sona li lon kin! 
soweli suli en soweli kala en soweli jan en 
waso en kala (lon!) li lukin e ona lon sinpin 
pi lukin sama la ona li sona e ni: sitelen ni 

li sitelen ona. taso nasin ni li nasa kin tan 
ni: soweli alasa li ken ike lukin li ken pilin 
nena pona. ken la pilin nena la ona li sona 


e ni: kon ona li kon ona. 


ante la jan li ken pilin kepeken nasin ni: ona 
li lukin e ijo. ona li kama sona e ijo. ona 

li sona e ijo. ona li pali tan sona ona. mute 
la soweli li ken ala kepeken e nasin ni. taso 
jan mute pi ken lili li lon. lawa ona li ante. ni 


la ona li soweli? 


ken la jan li jo e kon. soweli li jo e kon ala. 
taso mi ken ala alasa e sona ni. ni li sona pi 


nasin sewi. ale la mi pilin e ni: = 


6 - pilin 


nasin tu li lon. nasin nanpa wan la mi toki 

e ni: jan mute li sona li soweli ala. jan lili en 
jan pi ken lili li soweli. ike a! nasin ni li ike 
mute tawa mi. nasin nanpa tu la ni li lon: 
jan ale li soweli. soweli ale en jan ale 


li sama. ni li nasin pona tawa mi. 


pini la mi wile sona e ni: jan li seme? open 


sitelen pona 
o lon ala 
nasin Juniko 


tan jan Kasape 
sitelen li tan jan Alonola 


=» ilo nanpa ali li ken ala jo e sitelen - jo ali 


ona li nanpa: ni la jan li wile sitelen lon ilo 
la nasin o ante e sitelen ali tawa nanpa 

o ante e nanpa ni tawa sitelen ni : ilo ali 

li sin la jan mute li pali e nasin ni ante : ona 
mute li jo e sitelen ante li jo e ona lon 
nanpa ante - ni li ike : a* ilo tu li kepeken 


nasin ante la ona li ken ala toki tawa ona : 


ni la nasin Juniko? li kama lon : ona li wan 
taso li sama lon ilo ali li jo e sitelen mute pi 
nasin mute - ni la jan li sitelen lon ilo la ona 
li pana e sitelen ni tawa ilo pi jan ante la jan 


ante ni li oko e sitelen ni sama - ni li wawa + 


kulupu pi toki pona li wile sitelen pona 
kepeken ilo li wile e ni kin : jan ali li ni 
sama: ni la ona li toki e ni tawa kulupu pi 
nasin Juniko : sitelen pona o lon nasin 


Juniko : taso kulupu Juniko li wile e ni ala - 


la mi pilin taso e ni: jan li soweli Omo 

Sapijen (Homo sapiens). taso jan ante li lon 
kin! soweli Omo Eletu (Homo erectus) li jan 
ala jan? mi la ona li jan! soweli pi noka tu pi 
sona mute li lon mun la ona li jan! ken la jan 


ilo li jan kin. mi taso li ken ala toki e ni: ijo 


li jan ala jan. jan ale o toki e pilin sina! I 
Vl / J 
= 
` © 
C 
6 
C 


Q 


mi kin : sitelen pona li lon nasin Juniko la mi 
pilin ike - taso ona li kama ala lon : a kulupu 
pi toki pona li wile e wile pi ken ala : mi toki 


san? e ni ali 


nasin seme 

kulupu Juniko li wile ala lon e sitelen pona : 
ni la kulupu pi toki pona li ken seme - ona 

li ken lon e sitelen pona lon nanpa pi jo 

ala : a nanpa mute pi nasin Juniko li jo ala 
e sitelen - jan li ken kepeken nanpa ni tawa 
wile ona ali : taso jan li wile toki lon kulupu 


la nasin ona o wan taso sama nasin Juniko : 


pona la jan Mako? li pali e nasin Kosu? : jan 
li pali e nasin sitelen sin la jan lili taso 

li kepeken ona la kulupu Juniko li wile ala 
lon e ona: taso kulupu Kosu a li ken ni - ni 
li pona tawa kulupu mute - taso jan Mako 


li pali e pali ante kin - ona li wile lon e nasin 


musi: 11 


li ike lili tawa mi tan ni: mi wile lape la ona 
li kalama mute! ike a! tenpo pi mute lili la 
ona li lukin e mi. ni la ona li kalama a! tan 
seme? mi sona ala. mute la ona li wile 
pakala e mi. tan seme? mi sona ala. mi lili. 
ona li suli. mi ken ala pakala e ona. tenpo 
pini la ona li pana e ilo moli lon poka pi lupa 
mi. ko jelo li lon ona. ko jelo... mi wile moku 
e ona. taso ilo ni li ike. sina wile tawa ko 
jelo la ilo li pakala e sina! ken la ona li moli 
e sina. taso mi sona! mi kepeken e palisa 

li kama jo e ko jelo kepeken ona. 


ni ale la ken la sina pilin e ni: tan seme la 
sina awen lon poka pi jan Jali. open la mi 
wile weka tan tomo mi. mi alasa e tomo sin. 


taso tomo ale li nasa! tomo wan la soweli 


alasa li lon. ike! ona li wile moku e mi. tomo 
ante la jan ala li lon. pona a. taso tomo ni 

li lete a. kin la telo mute li lon. lete en telo 
li ike tawa mi. tomo ante kin la jan li lon. 
soweli alasa li lon ala. taso jan li moku ala 

e ko jelo li moku taso e kasi. ike a! mi wile 
moku e ko jelo. ni la mi awen lon poka pi jan 
Jali. 


tenpo poka la mi pilin e ni: jan Jali li wile 
weka tan tomo ni. ona li pana e lipu ale ona 
lon poki suli li weka e supa mute. tan seme 
la jan Jali li jo e supa lape? mi sona ala. mi 
jo ala e supa lape. mi ken lape lon ma ale! 
ken la ona li jo e supa lape tan ni: ona 

li suli. taso supa lape li weka lon tenpo ni. 


mi wile ala e ni: ona li weka tan tomo mi. 


ona li pana e moku tawa mi. kin la ona li seli 
e tomo ni. mute la ona li weka e jaki. mi 


pana e mani ala tawa ni! 


ona li weka la mi moku e seme? ona li weka 
la mi moli tan lete? ona li weka la jan seme 


li kama? mi wile ala e ni: ona li tawa! 


taso jan Jali li jo e nasin. ni la mi wile tawa 
kin. mi lukin e poki lipu sin. mi tawa lon ona 


tawa tomo sin. 


pilin nasa li lon lawa. seme li lon tenpo 
kama? mi sona e ni: mi wan ala. jan Jali 


o esun ala e soweli alasa. I 


10 - musi 


lawa 3959 (mute luka luka luka tu tu ale 
mute mute luka luka luka tu tu - anu lawa 
mute a!) li lon lipu Atajawi. ken la jan 
Panini li ken ala sitelen e toki. ni la lipu 
Atajawi li lipu ala li toki. toki ni li lili mute. 
sina wile toki e toki ale Atajawi la sina toki 
taso lon tenpo suli tu! toki lawa li lili tan ni: 
lawa mute li lon tenpo lili. tenpo ni la jan 


sona li awen kama sona e ijo sin pi lawa ni. 


lawa nanpa wan en lawa nanpa tu li lili 


mute a. o lukin: 


O 


jan poka mi li tawa 


tan jan Alonola 
sitelen li tan jan Ke Tami 


2 tenpo pini mute la mi kama tawa tomo ni. 


mi awen lon ona. open la mi taso li lon tomo 
ni. taso jan sin li kama. mi sona ala e nimi pi 
jan ni. taso mi pana e nimi Jali tawa ona. 
tenpo suli la ona li awen lon tomo ni lon 


poka mi. 


tomo ni li jo e tomo lili tu wan. tomo nanpa 
wan li tomo pi weka jaki. mi lon tomo ni lon 
tenpo lili. mi weka e jaki lon tomo mi. tomo 
nanpa tu li tomo lili mi. tomo nanpa tu wan 
li tomo pi jan Jali. tomo pi jan Jali li suli a. 
taso jan Jali li suli kin a. nasa la ona li tawa 
kepeken noka tu. mi tawa kepeken noka tu 
tu. 


nanpa wan: gfaveg vrddhir adaic 


SEZI: 


sina wile ante toki e lawa ni la sina o sona 


nanpa tu: adeN gunah 


e ni: jan Panini li kepeken e nimi lili mute pi 
sona toki. mi suli e nimi lili ni sama ni. toki 


pona la lawa ni li pona kin: 


nanpa wan: kalama Wili 


(afè vrddhi) li kalama ni: a, ai, au 


nanpa tu: kalama Kuna (TUT guna) 
li kalama ni: a, e, o I 


ki... 


En 


tenpo pi jan Jali ala la mi alasa e moku lon 
ma kasi. mi tawa weka tan tomo li alasa 

e kili lili. taso tenpo ni la mi alasa ala 

e moku. jan Jali li pali e moku lon tomo mi. 
ona li jo e supa pi pali moku. supa ni la ona 
li pali e moku mute! ona li pali e kili e pan 
e kasi e ko jelo. ko jelo li pona mute tawa 
mi! taso ona li pana ala e moku tawa mi! 
ona li ike mute. taso tenpo mute la ona 

li pini ala e moku ona li pana e ona lon poki 
jaki. taso ona li jaki ala tawa mi! moku mute 


li lon poki jaki. ni li pona mute tawa mi! 


mute la mi en jan Jali li toki ala. ona li lape 


la mi lape ala. mi lape la ona li lape ala. ni 


sitelen pi kulupu lili lon nasin Juniko? : ni la 
nasin sitelen ni li kama ala moli : tawa ni la 
lon ma la jan Mako li alasa e sona mute pi 
nasin mute ni : taso ona li alasa mute la ona 


li ken ala lon e sitelen lon nasin Kosu : 


ni la nasin sitelen sin ali li tawa nasin 
Ukosu' a: ona li jo e nasin sitelen mute 
sama nasin Kosu - taso ona ali li lape : jan 
Mako li pini alasa la ona li kama ken lon 

e nasin lape ni lon nasin Kosu - taso ona 

li awen alasa - ni la kulupu pi toki pona li lon 


e sitelen pona ali lon nasin Ukosu - 


kulupu pi toki pona li kepeken nasin ni lon 
tenpo suli : taso ona li awen wile kepeken 
nasin Juniko : jan Mako li pali e pali suli 

li alasa tawa kulupu pi wawa ala li wile lon 
e sitelen pi kulupu ni lon nasin Juniko : taso 
kulupu pi toki pona li wile lon e sitelen musi 


taso - ni li ike lili e pilin mi - 


ilo sitelen seme 

taso sitelen pona li kama lon nasin Juniko la 
seme li kama ante - jan li toki e ni: ni la ona 
li ken sitelen pona lon ilo lili ona - taso ala: 
tawa ni la ilo sitelen o lon - a ilo li jo ala e ilo 
sitelen ni la ona li ken ala sitelen pona - 
tenpo ni la ilo sitelen ali li lon nasin Ukosu - 
taso sitelen pona li lon nasin Juniko la ilo 


sitelen seme li ken kama lon ilo lili ali 


ken la ni la kulupu Kuko” li lon e sitelen 
pona lon ilo sitelen Noto” li pana e ona 
tawa ilo ali pi kulupu Kuko - pona suli - ni la 
jan ali li ken oko e sitelen pona lon ilo ona - 
taso jan ni taso li kepeken sitelen pona : 
ona li toki pona - ni la jan mute pi kulupu 
Kuko o pali e pali suli : taso kulupu pi toki 
pona li lili : ona li wile e sitelen musi la 


ona a o pali e pali suli ni : 


pilin : 7 


taso ken la sitelen pona li lon nasin Juniko 
la jan sin li oko e ni la ona li kama toki 
pona: ni li pona : taso jan li wile suli ete?” 
e kulupu pi toki pona la ona o ni kepeken 


ala nasin Juniko : 


sitelen seme 

taso sitelen pona li lon nasin Juniko la 
kulupu Kuko li pali e ilo pi sitelen pona la 
sitelen seme o lon ona: lon nasin Ukosu la 
kulupu nimi «pu» en kulupu nimi «ku suli» en 
nimi tu tu pi kulupu nimi «ku lili>?* - ni 

li pona ken - a jan mute li kepeken nimi ni 


taso: 


taso nasin toki kulupu li awen kama ante - 
jan mute li pini toki e nimi cyupekosi) e nimi 
«mulapisu» e nimi «tuli» : tenpo lili pini la jan 
mute li kama toki e nimi «su» : tenpo lili 
kama la jan li kama toki e «nu» e <u> e «lu» 


e «ju» e nimi mute ante pi sona ala: 


kint? sitelen li kama ante : jan mute li kama 
sitelen ni e nimi «namako» : ona li kili - 
sitelen «epiku» li kama sama sitelen «pona» 
li kama jo e linja san - kin sitelen «akesi» 

li pini jo e noka san tu?” li kama jo e noka tu 


tu taso - ni ali li tan tenpo lili pini - 


ni la kulupu o lon e sitelen seme lon nasin 
Juniko : a ali la ona li ken ala sitelen ni 

e toki ona pi tenpo kama : a nasin sitelen pi 
kulupu ni li awen kama ante : taso nasin 
Juniko li awen sama lon ali : ni la sitelen 


pona li ken ala lon nasin Juniko - I 

kalama ala 


tan soweli Eli 


= kalama ala li ken ala ken lon? 


tan jan Jon Ke (John Cage) la kalama li lon 
ali. sina ken tawa tomo ni: jan ante en 
soweli en pipi en ilo ante li lon ala a. taso 
sina awen lon. tan ni la kalama kin li awen 
lon. kalama ante ala la sina kute e tawa pi 
telo loje lon kute sina. sina kute e kon tawa 


pi sijelo sina. sina lon la kalama kin li lon. 


kin la sina li ken kute e kalama kepeken 
kute pi insa lawa taso! tenpo la jan ali 

li kute e kalama musi pona. kalama pini la 
kalama musi lili li awen lon insa lawa taso. 
kalama ni li lon ala lon? jan ante li ken ala 


kute e ona. 


jan Jon Ke li wile sona e ni: kalama musi 
li ken seme? tawa ni la ona li alasa e kalama 
ante kepeken ilo mute. jan ante li lukin e ilo 


ni la ona li toki e ni: ni li ilo kalama ala. ni 


li ilo moku. ni li kasi. ni li lipu. ni li poki telo. 
taso ona ali li kalama. ma ali en ijo ali la 


kalama li ken lon. 


tan ni la jan Jon Ke li jo e wile sin: kalama 
musi pi pali kalama ala li seme? ken la sina 
sona e kalama musi ni. nimi ona li 433” 
(tenpo lili). nasin pali ona li ni. jan li tawa 
poka pi ilo kalama. jan li open e kalama 
musi, li luka ala e ilo, li awen lon tenpo lili. 
kalama musi ni la kalama ali li tan jan tan 


tomo tan soweli tan kon tawa tan ali poka! 


tan tenpo pi jan Jon Ke la kalama musi ni 

li pana e pilin utala e pilin musi e pilin wile 
sona e pilin mute ante tawa jan. jan li awen 
toki: ijo 4/33” li seme? 


pini la kalama ala li seme? kalama musi 


li ken seme? sina pilin e seme? I 


Jan Panini 


tan jan Alonola 


=» sona toki la jan suli mute li lon: 


jan Pesinan Sosu (Ferdinand de 
Saussure) li toki e sona ni: ijo wan 
li jo e nimi wan. nimi ni li jo ala 

e tan. 

jan Nowen Tonki (Noam Chomsky) 
li toki e sona mute. sona wan li ni: 
ken la toki ale li jo e nasin toki wan. 
ona ale li sama. 


jan Loman Jakoson (Roman 
Jakobson) li toki e sona ni: jan li ken 
kulupu e kalama ale. kalama li ijo 
wan anu ijo tu. o lukin: kalama n en 
kalama m li kalama nena. kalama | 
en kalama p li kalama nena ala. 


jan ale ni li lon tenpo pini lili. jan Nowen 
Sonki li lon tenpo ni a! tenpo pini mute la 
jan pi mute lili li wile kama sona e ijo sin pi 


sona toki. 


taso jan Panini (toki Sansita: UMI) li lon. 
ona li tan ma tomo Tasasila (agfa). tenpo 
ni la ma tomo Tasasila li lon ma Pakisan. 
taso tenpo pi jan Panini la ma Pakisan li lon 
ala. taso ma suli Loma li lon a! mi wile toki 
e sona pi jan Panini tan ni: ken la ona li jan 


nanpa wan pi sona toki! 


sona:9 


mi sona e ijo lili pi jan Panini. ona li lon 
tenpo seme? ken la tenpo sike pini 2700" 
anu tenpo sike pini 2300“. jan mute li pilin 
e ni: ona li lon tenpo sike pini nanpa 2350 
(mute tu wan ale mute mute luka luka). ken 
la ona li ken sitelen e toki. ona li kepeken 


e toki pi jan sona luka luka lon pali ona. 


lipu Atajawi (Astadhyayi, 31ET4912) li lipu 
suli pona tan jan Panini. lawa toki pi toki 
Sansita li lon lipu ni. toki pona la nimi 
Atajawi li ni: [lipu pi] kipisi? luka tu wan. 
kipisi luka tu wan ni li jo e kipisi lili tu tu. 
lipu Atajawi li toki e ijo tu. nanpa wan la 
ona li toki e lawa nimi e lawa toki. nanpa tu 
la ona li toki e lawa tawa nimi sin. lawa toki 
ni li sama mute tawa lawa nanpa. tan seme 
la lipu ni li suli mute tawa jan? nanpa wan 
la ona li lipu nanpa wan pi nasin toki 
Sansita“. nanpa tu la toki Sansita la jan 

li wile awen e toki. lipu ni li sama lipu pu! 
jan Sansita li wile e ni: toki Sansita li awen 


li kama ante ala. =» 


1 nasin nanpa pona la ni li nanpa ni: mute luka tu ale 
2 sama la: mute tu wan ale 
3 ijo lili mute li kama wan la ona li kipisi pi ijo wan 


4 lipu ante li lon. taso lipu ni la lipu ale ona li awen 


lon. 


